Public procurement notice: Prior Information Notice Without Call For Competition
Published: 2016-02-04
Buyer: Väestörekisterikeskus
Country: FI
Region: MANNER-SUOMI
Contract type: Services
CPV classification: 72000000

Technical requirements: Tietopyyntö ja markkinakartoitus: Väestötietojärjestelmän ja sen tietopalveluiden kehittäminen dnro 238/2403/16.
Tietopyynnön tavoitteena on kartoittaa markkinoita ja edistää avointa vuorovaikutusta Väestörekisterikeskuksen (VRK) ja toimittajien välillä. Tavoitteena on selvittää soveltuvimpia ratkaisuja sekä saada tietoa mahdollisen hankinnan suunnittelua ja kilpailutusprosessia sekä sopimuskautta varten. Tämä tietopyyntö ei ole hankintailmoitus, ennakkoilmoitus tai tarjouspyyntö.
— yhteiskunnallisen vaikuttavuuden parantaminen säästämällä kustannuksia yhteiskunnassa, mahdollistamalla nopeampi/kustannustehokkaampi palvelukehitys julkisella ja yksityisellä sektorilla nojautuen VRK:n palveluihin sekä VRK:n oman palvelutoiminnan kehittäminen,
— tietosuojan ja -turvan kehittäminen niin, että EU:n tietosuoja-asetuksen vaatimukset täyttyvät ja että tarvittava osa järjestelmistä toteuttaa korotetun tietoturvallisuustason vaatimukset sekä,
Väestötietojärjestelmä (VTJ) on valtakunnallinen sähköinen rekisteri, jossa on perustiedot Suomen kansalaisista ja Suomessa vakinaisesti asuvista ulkomaalaisista. Järjestelmässä on tiedot myös rakennuksista, rakennushankkeista, huoneistoista sekä kiinteistöistä. VTJ on maamme eniten käytetty perusrekisteri. Kansainvälisesti tarkasteltuna Suomen väestökirjanpito on korkeatasoista.
Väestötietojärjestelmää ylläpitävät Väestörekisterikeskus ja maistraatit sekä osa kunnista. Tietojen rekisteröinti perustuu kansalaisten ja viranomaisten lakisääteisiin ilmoituksiin.
VTJ:n tietoja käytetään koko yhteiskunnan tietohuollossa, esimerkiksi julkishallinnossa, vaalien järjestämisessä, verotuksessa ja oikeushallinnossa sekä tutkimuksessa ja tilastoinnissa. Myös yritykset ja yhteisöt saavat käyttöönsä väestötietojärjestelmän tietoja.
Lisätietoja VRK:sta löytyy osoitteesta http://vrk.fi/default.aspx?id=153 ja VTJ:stä osoitteesta http://vrk.fi/default.aspx?id=164
Tietopyyntö kohdistuu ensisijaisesti tietopalvelujen järjestelmiin, jotka mahdollistavat VTJ:n tietojen hyväksikäytön yhteiskunnassa. VTJ:n uudistamisen yhteydessä uudistetaan myös ylläpitojärjestelmiä. Toimittajien odotetaan vastauksissaan keskittyvän tietopalveluihin, joita kuvataan myöhemmin tarkemmin, mutta ne voivat ottaa kantaa myös ylläpitopalveluihin.
VTJ:n tietoja käytetään nykyään noin 400 miljoonan tietoyksikön verran vuodessa. Kasvu on ollut maltillista, noin 3,5 % vuositasolla. Jatkossa odotamme, että volyymien muutosta on vaikeampi ennustaa ja että kasvu kohdistuu hyvinkin voimakkaina piikkeinä yksittäisiin palveluihin.
VTJ:n palveluissa tullaan tulevaisuudessa hyödyntämään mahdollisuuksien mukaan Kansallisen palveluarkkitehtuurin toimeenpano-ohjelmassa (KaPA-ohjelma) toteutettavia palveluja (http://vm.fi/palveluarkkitehtuuri).
Nykyinen VTJ perustuu Oracle-tietokantoina ylläpidettävään perusrekisteriin sekä sitä päivittäviin ja siitä tietoja hakeviin järjestelmiin. VTJ:n osajärjestelmät on toteutettu eri teknologioilla, joista osa on tullut elinkaarensa päähän ja siksi osa tullaan korvamaan lähitulevaisuudessa. Viimeisimmät ratkaisut on toteutettu .net-teknologialla. VTJ:n kanssa läheisesti toimivan KaPA:n palvelut on toteutettu avoimen lähdekoodin ratkaisuja ja teknologioita hyödyntäen.
Toimittajia pyydetään vastaamaan seuraaviin kysymyksiin sekä kutsutaan tekemään muita tarpeelliseksi katsomiaan ehdotuksia.
— Mitä ehdotatte lähestymistavaksi tietojen poimintoihin ja raportointiin, kun osa tarpeista on tuotteistettu, mutta jatkossa tarve tuotteistaa usein toistuvia on enemmän? Miten voidaan säilyttää kustannustehokas joustavuus ad hoc – tarpeisin sekä uusiin tarpeisiin?
— Miten ehdottaisitte toteutettavan palvelualustan, joka mahdollistaa asiakkaille työvälineet asiakaskohtaisten tietojen yhdistelyyn VTJ:n tietoihin sekä analyysien ja poimintojen tekemisen käyttäen asiakkaiden valitsemia työkaluja? Palvelualustan tulee mahdollistaa myös sen ulkopuolella käytettäväksi vietävien tietojen käytön ja kopioinnin valvonta ja lokiin kirjaaminen.